open-index/open-wikipedia-markdown huggingface dataset:
Tintes printeris

thumb|right|250px|''Canon S520'' kopskats
thumb|right|250px|Atvērts ''Canon S520''
**Tintes printeris** ir viens no rastra printeru veidiem. Tas veido attēlu, izsmidzinot sīkus speciālas krāsvielas — printeru tintes pilienus caur mikroskopiskām sprauslām. Mūsdienās tintes printeri ir izplatītākie lētie printeri, tāpēc, ka ir relatīvi lēti un var drukāt krāsās.

Tintes printeros tintes izsmidzināšanai lieto šādas tehnoloģijas:
* termiskā (tinti uzkarsē un tvaika spiediens izmet tintes pilienus uz papīra). Šī tehnoloģija ir relatīvi lētāka, bet te var lietot tikai ūdens bāzētas printeru tintes. (Šo tehnoloģiju lieto gandrīz visi HP un Canon printeri);
* pjezoelektriskā (mikroskopisks pjezoelements rada nepieciešamo spiedienu, lai izmestu tintes pilienus uz papīra). Šī tehnoloģija ir dārgāka (tāpēc mazāk izplatīta), taču te var lietot jebkāda sastāva printeru tintes. (Šo tehnoloģiju lieto daži Epson printeri).
Papīra ievilkšanas un drukas galvas pārvietošanas mehānismi tintes printeriem ir līdzīgi analoģiskiem mehānismiem adatu printeros.

## Ārējās saites
Deguna apakšējā gliemežnīca

**Apakšējā deguna gliemežnīca** () ir pāra, cilvēka galvaskausa sejas daļas kauls. Šim kaulam ir izliektas plātnītes forma, to norobežo četras malas. Ar augšējo malu gliemežnīca stiprinās pie augšžokļa un aukslēju kaula deguna virsmas šķautnēm, bet apakšējā mala ir brīva. Augšējā malā ir divi izaugumi: priekšējais jeb asaru izaugums (*processus lacrimalis*) un mugurējais jeb sietiņizaugums (*processus ethmoidalis*). Laterāli un uz leju virzīts plats augšžokļa izaugums (*processus maxillaris*). Starp deguna gliemežnīcām veidojas deguna dobuma ejas.

## Papildus attēli


Image:Gray171.png|Labās apakšējās deguna gliemežnīcas iekšējā virsma.
Image:Gray172.png|Labās apakšējās deguna gliemežnīcas ārējā virsma.
Titāna tetrahlorīds

**Titāna tetrahlorīds** (TiCl4) ir bezkrāsains, caurspīdīgs, smags šķidrums. Šo savienojumu iegūst, hlorējot titāna rūdu (kas sastāv no netīra titāna dioksīda). Titāna tetrahlorīds ir stabilākais titāna hlorīds, to attīra destilējot. Titāna tetrahlorīdu lieto par visu pārējo titāna savienojumu izejvielu. Titāna tetrahlorīds ir viens no dažiem metālu hlorīdiem, kas normālos apstākļos ir šķidrums.

## Iegūšana
Titāna tetrahlorīdu iegūst reducējot titāna rūdu (parasti ilmenītu vai rutilu) ar ogli hlora atmosfērā pie 900C.

2FeTiO3 + 7Cl2 + 6C → 2TiCl4 + 2FeCl3 + 6CO

Piemaisījumus atdala destilējot. Tā, kā titāna tetrahlorīds ir visu pārējo titāna savienojumu izejviela, tas ir lētākais titāna savienojums.

## Īpašības
Tīrs titāna tetrahlorīds ir blīvs, bezkrāsains šķidrums, lai arī netīrā veidā tas var būt dzeltenīgs vai pat brūns. Atšķirībā no gandrīz visiem pārējiem pārejas metālu hlorīdiem, titāna tetrahlorīds ir šķidrums, tas ir tāpēc, ka tas ir molekulārs savienojums (molekulas neveido stipras saites savā starpā). Gandrīz visi pārējie pārejas metālu hlorīdi ir polimēri.

Titāna tetrahlorīds šķīst nepolāros šķīdinātājos, tādos kā toluols un hlorogļūdeņraži.

Titāna tetrahlorīds reaģē ar ūdeni, veidojot titāna dioksīdu un sālsskābi:

TiCl4 + 2H2O → TiO2 + 4HCl

Šo reakciju lieto, lai iegūtu tīru titāna dioksīdu, un agrāk lietoja, lai taisītu dūmus (tagad vairs nelieto, jo šādi dūmi satur ļoti daudz sālsskābes, kas ir korozīva).

Reducējot titāna tetrahlorīdu ar magniju vai nātriju, iegūst metālisku titānu (parasti lieto magniju):

2Mg + TiCl4 → 2MgCl2(šķ) + Ti

Tā, kā magnijs ir relatīvi dārgs (jo to iegūst ar elektrolīzi), titāns ir vēl dārgāks (jo tā iegūšanai patērē magniju).

Titāna tetrahlorīdu iespējams oksidēt ar skābekli:

TiCl4 + O2 → TiO2 + 2Cl2

Šo reakciju dažreiz lieto titāna dioksīda attīrīšanai, jo šeit veidojas brīvs hlors (nevis sālsskābe, kā ar ūdeni), kuru var lietot par izejvielu titāna hlorīda ieguvei no rūdas.
Palatāls nazāls līdzskanis

[190px|thumb|Palatāls nazāls līdzskanis "'''ņ'''" apdzīvotās vietas nosaukumā ''[Ņukši*.]]
Balsīgs *'palatāls nazāls līdzskanis** sastopams apmēram 35% Pasaules [[Mutvārdu valoda|mutvārdu valodu]]. [[IPA|Starptautiskā fonētiskā alfabēta]] simbols šai skaņai ir [****], attiecīgais [[X-SAMPA]] simbols ir <tt>J</tt>. IPA simbols ir veidots mazajam burtam ''n'' pievienojot pa kreisi pagrieztu apakšējo "asti". Simbolu  nedrīkst jaukt ar [[retroflekss nazāls līdzskanis|retrofleksa nazāla līdzskaņa]] simbolu , vai [[velārs nazāls līdzskanis|velāra nazāla līdzskaņa]] simbolu .

Latviešu valodā palatālais nazālais līdzskanis  (saukts arī **vidējs mēlenis, nazāls slēdzenis, skanenis**) tiek attēlots ar burtu "**ņ**".

== Raksturojums ==

Palatāla nazāla līdzskaņa raksturojumi:

* Pēc [[Artikulācijas veids|artikulācijas veida]] tas ir [[slēdzenis]]; balss traktā tiek noslēgta gaisa plūsma. 
* Pēc [[artikulācijas vieta]]s tas ir [[palatāls līdzskanis]]; tiek artikulēts ar [[mēle]]s vidējo daļu pret cietajām [[Aukslējas|aukslējām]], 
* Pēc [[fonācija]]s tas ir balsīgs; artikulācijas laikā balss saites vibrē. 
* Tas ir [[nazāls līdzskanis]]; gaiss plūst caur degunu.
* Tas ir [[centrāls līdzskanis]]; gaiss plūst pāri [[mēle]]s vidum, nevis tās malām.
* Pēc [[Gaisa plūsmas mehānisms|gaisa plūsmas mehānisma]] tas ir [[Pulmoniskā ekspirācija|ekspiratorisks]]; gaisa plūsma tiek virzīta uz āru ar plaušu palīdzību.

== Piemēri ==


== Atveidošana latviešu valodā ==
Latviešu valodā  atveidojams ar burtu "**ņ'''".

## Ārējās saites
* UCLA Phonological Segment Inventory Database (UPSID)  (angļu val.)
Atentāts

[250px|thumb|[Atentāts pret Abrahamu Linkolnu|Atentāts pret ASV prezidentu Abrahamu Linkolnu 1865. gadā. Mākslinieka zīmējums]]
**Atentāts** ir sabiedriska darbinieka slepkavība vai tās mēģinājums ( no *ad-temptāre* - "mēģinājums izdarīt").  Atšķirībā no citu veidu slepkavībām, atentāts parasti tiek veikts ar ideoloģisku vai politisku pamatojumu. Parasti atentātus veic vairāku cilvēku grupējumi vai arī garīgi slimi cilvēki. Vēl bez ideoloģiskajām un politiskajām motivācijām, par atentāta izdarīšanas iemeslu var būt nauda (pasūtīta slepkavība), atriebība vai arī militāra operācija.

## Nosaukums
Angliski lietotais vārds *assassinate* (no  *Ḥashshāshīn* - "apsēstais" vai "hašiša lietotājs") turpretī nozīmē **mērķtiecīgu slepkavību** (nāves soda izpildīšanu bez tiesas) arī tiek lietots, lai apzīmētu valdības sankcionētu ienaidnieku nogalināšanu. Atentāts bieži tiek saistīta ar tādiem terminiem kā terorisms un brīvības cīnītājs. Dažreiz ar atentātu tiek apzīmēta arī darbība, kad tiek nogalināts cilvēks bez īpašas vajadzības.

## Zināmākie atentāti un to mēģinājumi

* pret Senās Maķedonijas ķēniņu Filipu II 336. gadā p.m.ē.;
* pret Senās Romas diktatoru Jūliju Cēzaru 44. gadā p.m.ē.;
* pret Senās Romas imperatoru Kaligulu 41. gadā m.ē.;
* pret Nīderlandes neatkarības kustības līderi Orānijas Vilhelmu 1584. gadā;
* pret Francijas karali Anrī III 1589. gadā;
* pret Francijas karali Anrī IV 1610. gadā;
* pret Krievijas Impērijas ķeizaru Pāvilu I 1801. gadā;
* pret ASV prezidentu Abrahamu Linkolnu 1865. gadā;
* pret Krievijas Impērijas ķeizaru Aleksandru II 1881. gadā;
* pret ASV prezidentu Džeimsu Gārfīldu 1881. gadā;
* pret Austroungārijas ķeizarieni Elizabeti (Sisī) 1898. gadā;
* pret ASV prezidentu Viljamu Makinliju 1901. gadā;
* pret Austroungārijas troņmantnieku Franci Ferdinandu 1914. gadā;
* pret Padomju Krievijas Tautas Komisāru padomes priekšsēdētāju Ļeņinu 1918. gadā;
* pret Latvijas Ministru prezidentu Kārli Ulmani 1920. gadā;
* pret ukraiņu politiķi Simonu Petļuru 1926. gadā;
* pret bijušo padomju politiķi Ļevu Trocki 1940. gadā;
* pret Trešā reiha Galvenās Drošības pārvaldes vadītāju Reinhardu Heidrihu 1942. gadā;
* pret Vācijas fīreru Ādolfu Hitleru 1944. gadā;
* pret Indijas neatkarības kustības līderi Mohandāsu Karamčandu Gandiju 1948. gadā;
* pret ASV prezidentu Džonu Kenediju 1963. gadā;
* pret ASV politiķi Mārtinu Luteru Kingu 1968. gadā;
* pret Romas pāvestu Jāni Pāvilu II 1981. gadā;
* pret Ēģiptes prezidentu Anvaru Sādātu 1981. gadā;
* pret Indijas premjerministri Indiru Gandiju 1984. gadā;
* pret Izraēlas premjerministru Ichaku Rabinu 1995. gadā;
* pret Čečenijas prezidentu Džoharu Dudajevu 1996. gadā;
* pret Ukrainas prezidentu Viktoru Juščenko 2004. gadā;
* pret bijušo VDK aģentu Šabtaju Kalmanoviču 2009. gadā;
* pret Al-Qaida līderi Osamu bin Ladenu 2011. gadā;
* pret bijušo ASV prezidentu un otrreizējo amata kandidātu Donaldu Trampu 2024. gadā.

## Atsauces

## Ārējās saites
Labiāli palatāls līdzskanis

**Labiāli palatāls līdzskanis** tiek artikulēts ar mēles virspusi pret cietajām aukslējām un vienlaicīgu lūpu noapaļojumu.

Starptautiskajā fonētiskajā alfabētā ir iekļauts viens labiāli palatāls spraudzenis:

Šī nav tīri dubultās artikulācijas "labiāli-palatāla" skaņa, bet vairāk noapaļota palatāla, ar sekundāro labiālo artikulāciju. Tā ir priekšējās rindas patskaņa  puspatskaniska realizācija.

## Atsauces

## Skatīt arī

* Artikulācijas vieta
Labiāli palatāls spraudzenis

190px|thumb|Labiāli palatāls spraudzenis abhāzu valodas vārdā "'''ауаҩы'''" (''cilvēks'').
Balsīgs **labiāli palatāls spraudzenis** ir reti sastopams koartikulēts līdzskanis. 

Starptautiskā fonētiskā alfabēta simbols šai skaņai ir , attiecīgais X-SAMPA simbols ir H. Šo skaņu varētu uzskatīt par labializētu  - (), vai kā priekšējās rindas patskaņa  puspatskanisku līdzinieku.

## Raksturojums

Labiāli palatāla spraudzeņa raksturojums:

* Pēc artikulācijas veida tas ir spraudzenis; aktīvais artikulētājs ir tuvu pasīvajam, bet ne tik cieši, lai veidotos turbulenta gaisa plūsma. 
* Pēc artikulācijas vietas tas ir labializēts palatāls līdzskanis; vienlaikus ar mēles vidusdaļas pacelšanu pret cietajām aukslējām tiek noaapaļotas lūpas, 
* Pēc fonācijas tas ir balsīgs; artikulācijas laikā balss saites vibrē. 
* Tas ir nazāls līdzskanis; gaiss plūst caur degunu.
* Tas ir centrāls līdzskanis; gaiss plūst pāri mēles vidum, nevis tās malām.
* Pēc gaisa plūsmas mehānisma tas ir ekspiratorisks; gaisa plūsma tiek virzīta uz āru ar plaušu palīdzību.

## Piemēri

## Atveidošana latviešu valodā

Latviešu valodā tiek atveidots ar burtkopām "**vj**" (pēc patskaņa) vai "**uj**" (pēc līdzskaņa).

## Atsauces
Aukslēju kauls

**Aukslēju kauls** () ir pāra, cilvēka galvaskausa sejas daļas kauls, kas ir veidots no divām plātnītēm (horizontālās un vertikālās), kuras veido deguna dobuma sānu daļu un cieto aukslēju mugurējo daļu.

* **Horizontālā plātnīte** ir nedaudz izliekta uz priekšu un pie tās mugurējās malas atrodas lielā aukslēju atvere (*foramen palatinum majus*), kas ved lielajā aukslēju kanālā jeb spārnaukslēju kanālā (*canalis palatinus major s. canalis pterygopalatinus*). Pie plātnītes mugurējās malas atrodas arī vairākas mazās aukslēju atverītes (*foramen palatina minora*), kurās atveras mazie aukslēju kanāliņi (*canales palatini minores*). Horizontālās plātnītes (*lamina horizontalis*) mediālā mala paceļas un veido deguna šķautni (*crista nasalis*), kam mugurpusē ir deguna mugurējā smaile (*spina nasalis posterior*). 

* **Perpendikulārā plātnīte** (*lamina perpendicularis*) atrodas deguna dobuma laterālajā sienās uz priekšu no spārnkaula spārnveida izauguma mediālās plātnītes, atdala deguna dobumu no spārnaukslēju bedres. Plātnītes augšējā malā ir spārnkaula un aukslēju ierobs (*incisura sphenopalatina*), kas pārdala plātnīti divos izaugumos: priekšējā jeb acs dobuma izaugumā (*processus orbitalis*) un mugurējā jeb spārnizaugumā (*processus sphenoidalis*). Perpendikulārajai plātnītei ir divas virsmas: deguna virsma (*facies nasalis*) un augšžokļa virsma (*facies maxillaris*). Deguna virsmā ir divas sagitālas šķautnes, kas atrodas viena virs otras: augšējā - sietiņšķautne (*crista ethmoidalis*) - un apakšējā - gliemežnīcas šķautne (*crista conchalis*). Augšžokļa virsmā ir spārnaukslēju rieva (*sulcus sphenopalatinus*).

## Papildus attēli

Image:Gray168.png|Kreisais aukslēju kauls. Deguna virsma.
Image:Gray169.png|Kreisais aukslēju kauls. Skats no aizmugures.
Image:Gray187.png|Cilvēka galvaskausa pamatne no ārpuses.


## Ārējās saites
Amudarja

**Amudarja** ( vai *дарёи Ому* — *Omudaryo* vai *daryoi Omu*;  — *Āmudaryā*; , kur *darya* nozīmē ‘jūra’ vai ‘ļoti liela upe’) ir garākā upe Centrālāzijā.

Amu, iespējams, ir nācis no *Āmulas* pilsētas nosaukuma, kas tagad zināma kā Turkmenabata. Tā veidojas satekot divām upēm — Vahšai un Pandžai. Daudzi vietējie sauc upi par *Džajhunu* (جيحون), kas varētu būt atvasinājums no *[[Gihona]]s*, kas ir bībeliskais nosaukums vienai no četrām Ēdenes dārza vai paradīzes upēm. Šādi upi sauc arī vairums viduslaiku islama rakstnieku.

Upe ir kuģojama 1450 km garumā. Pašas Amudarjas garums ir 1415 km, bet kopā ar tās augštecēm Pandžu un Vāhāndarju — 2620 km un baseina platība  km², sniedzot 55 km2 lielu gada noteci, kas visa plūst no augstkalnes dienvidos, kur gada nokrišņu daudzums var būt virs 1000 mm. Pat pirms plaša apjoma irigācijas ieviešanas vasaras karstuma dēļ ne viss ūdens daudzums sasniedza Arāla jūru. Ir pierādījumi, ka lielie Pamira ledāji sniedza pietiekamu daudzumu ūdens, lai Arāla jūra pārplūstu trīspadsmitajā un četrpadsmitajā gadsimtā.

Amudarjas ūdeņu izmantošana irigācijai ir bijis galvenais faktors, kas ir ietekmējis Arāla jūras sarukšanu kopš 1950. gadu beigām.

Vēstures pieraksti apgalvo, ka dažādos periodos upe ir ieplūdusi Arāla jūrā (no dienvidiem), Kaspijas jūrā (no austrumiem) vai abās, tāpat kā Sirdarja.

## Atsauces

## Ārējās saites
Velārs līdzskanis

**Velāri līdzskaņi** tiek artikulēti ar mēles pakaļējo daļu pret mīkstajām aukslējām.

Tā kā mutes dobuma velārais reģions ir relatīvi plašs un mēles kustības nav ļoti precīzas, tad vēlārie līdzskaņi viegli pakļaujas asimilācijai, nobīdot artikulāciju uz priekšu vai atpakaļ, atkarībā no iesaistītajiem patskaņiem. Tie kļūst "priekšējāki" (daļēji vai pilnīgi palatāli) pirms līdzskanim sekojoša priekšējās rindas patskaņa un "atvirzīti" pirms pakaļējās rindas patskaņa.

Palatalizētus velāros līdzskaņus (kā angļu /k/ vārdos *keen* vai *cube*) dažkārt sauc par "palatovelāriem" līdzskaņiem.
Daudzās valodās ir arī labializēti velārie līdzskaņi, kā , kad vienlaicīgi ar pamatartikulāciju notiek lūpu noapaļošana. Eksistē arī dubultās artikulācijas labiāli velāri līdzskaņi, kuri vienlaicīgi tiek artikulēti pie mīkstajām aukslējām un ar lūpām, kā .

## Latviešu valodā
Latviešu valodā velārie līdzskaņi ir velārs nazāls līdzskanis  (ortogrāfijā "**n**" pirms "g" vai "k"), velārie eksplozīvie slēdzeņi  un  (ortogrāfijā attiecīgi "**k**" un "**g**"), nebalsīgs velārs berzenis  (ortogrāfijā "**h**").

## Piemēri
IPA iekļautie velārie līdzskaņi ir:

## Atsauces

## Skatīt arī

* Artikulācijas vieta
Velārs nazāls līdzskanis

**Velārs nazāls līdzskanis** ir mutvārdu valodās vidēji bieži sastopams līdzskanis. Daudzās valodās tas sastopams lielākoties kā  alofons pirms velāriem līdzskaņiem.

Latviešu valodā velārs nazāls līdzskanis sastopams kā /n/ alofons pirms velāriem eksplozīviem slēdzeņiem  un 
 un ortogrāfijā attēlojas ar burtu "**n**".

## Apzīmējums IPA

Starptautiskajā fonētiskajā alfabētā velārs nazāls līdzskanis apzīmēts ar , attiecīgais X-SAMPA simbols ir N. 

IPA simbolu  nedrīkst sajaukt ar retrofleksa nazāla līdzskaņa simbolu , vai palatāla nazāla līdzskaņa simbolu .

## Raksturojums

Velāra nazāla līdzskaņa raksturojumi:

* Pēc artikulācijas veida tas ir slēdzenis; balss traktā tiek noslēgta gaisa plūsma. 
* Pēc artikulācijas vietas tas ir velārs līdzskanis; tiek artikulēts ar mēles vidējo daļu pret mīkstajām aukslējām. 
* Pēc fonācijas tas ir balsīgs; artikulācijas laikā balss saites vibrē. 
* Tas ir nazāls līdzskanis; gaiss plūst caur degunu.
* Tas ir centrāls līdzskanis; gaiss plūst pāri mēles vidum, nevis tās malām.
* Pēc gaisa plūsmas mehānisma tas ir ekspiratorisks; gaisa plūsma tiek virzīta uz āru ar plaušu palīdzību.

## [ŋ] varianti

## Piemēri
[200px|thumb|Velārs nazāls līdzskanis vietvārdā [Engure.]]

## Atveidošana latviešu valodā

Latviešu valodā velārs nazāls līdzskanis atveidojams ar burtu "**n**", bet izrunājams /**ŋ**/. No dažām valodām (filipino, vjetnamiešu u.c.) tradicionāli atveidots ar "**ng**".

## Atsauces
PlayStation 2

***PlayStation 2*** (saīsinājums ***PS2***) ir sestās paaudzes spēļu konsole, kuru izstrādāja *[[Sony]]*. Konsole ir *[[PlayStation]]* pēctece. Tā nāca klajā  Japānā,  Ziemeļamerikā,  Eiropā,  Jaunzēlandē un  Ķīnā. 2004. gada novembrī nāca klajā uzlabota *PlayStation 2* versija, kura ir plānāka un klusāka par iepriekšējo versiju, kā arī tajā ir iebūvēts interneta ports.

## Spēles
Pārdotākā *PlayStation 2* spēle ir *[[Grand Theft Auto: San Andreas]]*. *[[Sony]]* zīmola izstrādājumu jauda ir sniegusi labu atbalstu sistēmu trešās personas spēlēs. Lai gan 2000. gadā atlases konsoles nebija īpaši pieprasītas, jau Ziemassvētkos 2001. gadā *PlayStation 2* bija viena no vislabāk pārdotajiem. Konsolē ir daudz cīņas spēles, kas ir padarījuās šo konsoli ir tik populāru. Tas ļāva *PlayStation 2* saglabāt vadošo pozīciju tirgū starp video spēļu konsolēm, neraugoties uz pieaugošo konkurenci pēc *[[Xbox|Microsoft Xbox]]* un *[[Nintendo GameCube]]* izdošanas. Vairākos gadījumos, *Sony* ir parakstījusi ekskluzīvu līgumu ar izdevējiem, lai iegūtu priekšrocības pār konkurentiem. *PlayStation 2* konsoles ir pārdotas vairāk kā 158 miljonu eksemplāros, padarot to par pārdotāko konsoli pasaulē.
PlayStation 3

**PlayStation 3** (bieži saīsināta kā **PS3**) ir septītās paaudzes spēļu konsole, kuru izveidoja Sony. Tā ir PlayStation un PlayStation 2 pēctece un konkurents Microsoft radītajai Xbox 360, kā arī Nintendo radītajai Wii konsolei. Tā nāca klajā  Japānā,  Ziemeļamerikā un  valstīs, kuras lieto PAL televīzijas standartu, tostarp, lielākajā daļā Eiropas Savienības un Austrālijā. PS3 ir pieejams vairākās versijās - dažāda cietā diska ietilpība, dažādi korpusa un iekšējās arhitektūras risinājumi. Visslabāk pārdotākā PS3 spēle ir Call of Duty : Modern Warfare 3. PS3 ir pārdots 74,2 miljoni kopiju. PS3 ekskluzīvās spēles ir Uncharted 1,2,3, God of war 3 and Ascension, Gran Turismo, Killzone 2,3, Resistance 1,2,3, Beyond: Two Souls.
PlayStation Portable

***PlayStation Portable*** (bieži saīsināta kā **PSP**) ir septītās paaudzes pārnēsājamā spēļu konsole, kuru izveidoja Sony. Tā ir konkurents Nintendo DS konsolei. PSP nāca klajā  Japānā,  Ziemeļamerikā,  Dienvidkorejā un  Eiropā. Pašlaik pārdotākā PlayStation Portable spēle ir Daxter 2. 2007. gada beigās nāca klajā PlayStation Portable Slim and Lite. Tas ir par 33% vieglāks un par 19% plānāks par parastu PSP.

 preses konferencē Leipcigā tika izplatītas ziņas par jaunu, uzlabotu PSP modeli. Tas ir balstīts uz PSP-2000 (Slim & Lite) dizaina. PSP-3000 piedāvā uzlabotu LCD ekrānu, iebūvētu mikrofonu un uzlabotu video-out sistēmu. Jaunais LCD ekrāns ir ar uzlabotu kontrastu, mazāku gaidīšanas laiku un plašāku krāsu gammu, kā arī gaismas pretatstarošanās tehnoloģiju, lai būtu labāka redzamība apgaismotās vietās. Uzlabotā video-out sistēma ļauj attēlu attēlot rindpārneses izvērses formātā. 

## Atsauces
PlayStation

***PlayStation*** (saīsināta kā **PS**, kā arī **PS1** pēc *[[PlayStation 2]]* izdošanas) ir piektās paaudzes spēļu konsole, kuru izveidoja *[[Sony]]*. Pirmā no *PlayStation* spēļu konsoļu sērijas. Pārdošanā no  Japānā,  Ziemeļamerikā,  Eiropā un  Austrālijā. Pārdotākā *PlayStation* spēle ir *[[Gran Turismo (spēļu sērija)|Gran Turismo]]*. Pēdējā PS1 spēle bija *[[FIFA Football 2005]]*. *PlayStation* bija *Sony* atbalstīta spēļu konsole līdz , nepilnu gadu pirms tam, kad nāca klajā *[[PlayStation 3]]*.

## Atsauces
PS

**PS** var būt:
* PlayStation — spēļu konsole
* PostScript — programmēšanas valoda
* Palestīnas ISO 3166-1 kods
* Post Scriptum — piebilde vēstules beigās
* .ps — Palestīnas autonomijas augšējā līmeņa domēns
* Pilsoniskā savienība — bijusī politiska partija Latvijā
Deguna dobums

**Deguna dobums** (*cavum (cavitas) nasi*) ir elpošanas orgānu sistēmas sākums. Tas ir pāra dobums, kas atrodas galvaskausa sejas daļā. Deguna dobumā gaiss sasilst, samitrinās un attīrās no putekļiem un mikrobiem. Deguna dobumā arī atveras vairāki deguna blakusdobumi, kas ievērojami palielina deguna dobuma tilpumu.

## Ārējās saites
* deguna dobums | Medicīnas termins
Policists (hokejs)

[right|thumb|200px|[Kriss Saimons]]
**Policists** hokejā nav atsevišķas pozīcijas spēlētājs, bet spēlētājs (komandā parasti tāds ir viens), kas iebiedē pretiniekus, tādējādi atturot tos no rupjas spēles - it īpaši pret komandas līderiem. Policisti parasti ir spējīgi labi kauties. Bez komandas aizstāvja lomas, treneri mēdz laist policistus izkauties, lai censtos mainīt spēles gaitu - uzkurinātu savas komandas spēlētājus.

Policisti var būt gan uzbrucēji, gan aizsargi, bet parasti tie ir malējie uzbrucēji un nav no vadošajām maiņām. Augstāka līmeņa klubos ļoti bieži policistiem ir vājākas slidošanas un ripas kontroles spējas kā viņu komandas biedriem, un konkrētajā klubā viņi spēlē tikai tādēļ, ka tajā ir bijis vajadzīgs policists. Tiesa, ne vienmēr tā ir patiesība. Piemēram, lai gan Skots Stīvenss vai Lails Odelains ir bijuši policisti, viņi bijuši arī izcili aizsargi. Līdzīgi ir arī ar uzbrucējiem Krisu Saimonu un Bobu Probertu.

## Policisti NHL
Pēc 2004./05. NHL lokauta policistu loma NHL ir mazinājusies, jo NHL vadība ir centusies palielināt spēles ātrumu un rezultativitāti. Tādējādi daudzas komandas ir atteikušās atstāt vietu spēlētājam, kas potenciāli ir lēnāks un mazāk precīzs kā būtu iespējams, un policistu kopskaits NHL ir samazinājies. Līdz ar to komandu vadības par arvien lielāku plusu uzskata spēlētāju spēju apvienot kaušanās un hokeja spēles prasmes.
Mašīnas telegrāfs

thumb|right|Mašīnas telegrāfs**Mašīnas telegrāfs** ir sakaru ierīce starp stūres māju un mašīntelpu. Ar to mehāniķim mašīntelpā tiek dotas mašīnas komandas. Ar mašīnas komandām kuģa vadītājs panāk vajadzīgo apgriezienu skaitu un kuģa kustību uz priekšu vai atpakaļ. Ja kaut kādu iemeslu dēļ mehāniķis pats ir izmainījis apgriezienus vai kuģa kustības virzienu, viņš var lietot mašīnas telegrāfu, lai par to ziņotu uz stūres māju. No 19. gs. līdz 20. gs. piecdesmitajiem gadiem šī iekārta sastāvēja no apaļas skalas ar diametru apmēram 9 collas. Skalas centrā ir piestiprināts vadības kloķis ar vienu vai vairākiem rokturiem. Bez tam uz skalas ir indikatora rādītājs. Moderni mašīnas telegrāfi izmanto elektroniskus gaismas un skaņas signālus. Dažreiz mašīnas telegrāfus neuzstāda vispār. Ja ir vairāki galvenie dzinēji, katram dzinējam ir savs mašīnas telegrāfs.

Ja kuģa vadītājs tradicionālajam mašīnas telegrāfam pārbīda rokturi, telegrāfs mašīntelpā sāks zvanīt. Uz mašīntelpas telegrāfa skalas indikatora rādītājs pārvietosies uz to pozīciju, kādā būs stūres mājas telegrāfa rokturis. Kad mehāniķis dzird zvanu, viņš pārvieto savu rokturi uz to pašu pozīciju, kur atrodas indikatora rādītājs. Mašīntelpas telegrāfa roktura pārvietošana liks pārvietoties stūres mājas telegrāfa indikatora rādītājam, tādējādi apstiprinot komandu. Pēc tam mehāniķis izpilda pavēli. Ja komanda ir steidzama, stūres mājā rokturi kustina trīs reizes, pirms nolikt uz vajadzīgo iedaļu. Tas izraisīs trīs zvanus mašīntelpā.

Modernie mašīnas telegrāfi var būt visdažādākie. Piemēram, pārslēgs, kurš ielikts skalas ar mašīnas komandām vidū. Ja pārslēgu pārslēdz uz citu mašīnas komandu, telegrāfs mašīntelpā sāks pīkstēt, kamēr tā pārslēgs nebūs pagriezts tajā pašā pozīcijā, kāda ir stūres mājā (pretī tai pozīcijai uz kuru jāpārslēdz, deg signāllampiņa, tā mehāniķis zina, uz kuru pārslēgt). Dažreiz izmanto sarakstu ar komandām, kurām pretī atrodas rinda ar pogām. Mašīnas komandas parasti dod angļu valodā.

## Mašīnas komandas
Mašīnas komandas ir sekojošas:
* **Full ahead** (pilnu priekšgaitu)
* **Half ahead** (pusi no pilnas priekšgaitas)
* **Slow ahead** (lēnu priekšgaitu)
* **Dead slow ahead** (pašu lēnāko priekšgaitu (lēnākā gaita, pie kuras kuģis klausa stūrei))
* **Stop engine** (stop mašīnai)
* **Dead slow astern** (pašu lēnāko atpakaļgaitu)
* **Slow astern** (lēnu atpakaļgaitu)
* **Half astern** (pusi no pilnas atpakaļgaitas)
* **Full astern** (pilnu atpakaļgaitu)
* **Emergency full ahead/astern** (pilnu avārijas priekšgaitu/atpakaļgaitu)
* **Stand by engine** (dod, kad personālam jābūt gatavībā tūlītējai rīcībai)
* **Finished with engines** (dod, kad dzinēji vairs nav nepieciešami)

## Ārējās saites

* Telegrāfa darbības demonstrācija 
* Mašīnas telegrāfi
Kārlis Kristians Jozefs

**Kārlis Kristians Jozefs** no Saksijas, arī **Kārlis fon Vetings** un **Saksijas Kārlis** (vācu: *Karl Christian Joseph Ignaz Eugen Franz Xaver von Sachsen*; dzimis 1733. gada 13. jūlijā Drēzdenē, miris 1796. gada 16. jūnijā Drēzdenē) bija Saksijas princis, no 1758. gada 5. jūlija līdz 1763. gada 21. februārim Kurzemes hercogs.

## Dzīvesgājums

Dzimis Polijas-Lietuvas kopvalsts valdnieka Augusta III Frīdriha un viņa sievas Marijas ģimenē.
Tā kā Kurzemes hercogs Ernsts Johans Bīrons ar ģimeni jau 18 gadus atradās apcietinājumā Krievijas impērijā un hercogisti pārvaldīja muižnieku padome, Septiņgadu kara (1757-1763) pirmajā posmā 1758. gada 16. novembrī karalis Augusts III parakstīja diplomu par investūru uz Kurzemes un Zemgales hercoga troni savam dēlam, Saksijas princim Kārlim Kristianam Jozefam, kurš ieradās hercogistē nākamā gada 12. februārī.

Ieradies Jelgavā, Kārlis faktiski apstiprināja jau esošo muižnieku varu. Vienlaikus viņš centās pastiprināt valsts un savu hercoga muižu saimniecību, uzdodot meklēt jaunas rūdu iegulas. Atradās dzelzs un pat nelielas sudraba atradnes.

1762. gada 22. augustā Krievijas impērijas ķeizariene Katrīna II atdeva Ernstam Johanam Bīronam tiesības uz viņa Kurzemes hercogisti, taču hercogs Kārlis atteicās atdot hercogisti Bīroniem. Tikai pēc pusgada, 1763. gada 23. aprīlī divvaldība beidzās — Bīrona atvesto Krievijas kareivju bloķētajā pilī neizturējis, Kārlis atstāja Mītavu.
Baras konfederācijas sacelšanās laikā 1771. gada 3. novembrī Saksijas princi Kārli ierosināja ievēlēt par Polijas-Lietuvas valdnieku, bet šis plāns neizdevās. 
Kārlis Kristians Jozefs bija Drēzdenes brīvmūrnieku ložas "Pie trim zobeniem" brālis, *Striktās Observances sistēmas protektors* Saksijā (1772). 1774. gadā princis Kārlis Drēzdenē nopirka bijušo ložas namu un nosauca to par Kurzemnieku pili (*Kurländer Palais*), kas tika uzskatīta par skaistāko un elegantāko namu pilsētā.

Attēls:Dresden Kurländer Palais.jpg|thumb|left|300px|Atjaunotā Kurzemnieku pils (*Kurländer Palais*) Drēzdenē mūsdienās
Attēls:Kurzemes Karla 6grasi 1762.jpg|thumb|left|300px|Hercoga Kārļa Kristiana Jozefa attēls uz 1762. gadā Jelgavā kaltā sudraba **sešgraša** monētas. Apliecoši uzraksti: D.G.CAROL.P.R.P.ET S.IN L.CVR.ET S.DVX (Polijas un Saksijas princis, Kurzemes un Zemgales hercogs Kārlis) un MON.ARG.DVC.CVRLAND.1762 (VI) (1762. gada Kurzemes hercogistes VI (grašu) sudraba monēta)


## Valdnieka tituls
Kādu 1759. gada dokumentu Kārlis Kristians Jozefs parakstīja ar titulu:
"No Dieva žēlastības mēs, Kārlis, Polijas un Lietuvas u.c. karaliskais princis, Saksijas u.c., arī Kurzemes un Zemgales hercogs Livonijā." 
(vāciski: *Von Gottes Gnaden, Wir Karl, Königl. Printz von Pohlen und Littauen &c. Hertzog zu Sachsen &c. auch in Lieffland zu Curland und Semgallen *) .

## Atsauces

## Ārējās saites
Kārlis (priekšvārds)

**Kārlis** ir vīriešu vārds, kas savu popularitāti ieguvis no franku ķēniņa Kārļa Lielā () vārda. Viens no izplatītākajiem latviešu personvārdiem.

## Nozīme
Cēlies no senaugšvācu valodas personvārda *Charal*, kam lejasvācu valodā atbilst *kerl* ('brīvs vīrs').

## Izplatība Latvijā
Pēc Latvijas Republikas Pilsonības un migrācijas lietu pārvaldes datiem 2016. gada 31. decembrī Latvijā Latvijas Iedzīvotāju reģistrā bija reģistrētas 7339 personas ar vārdu *Kārlis*.

## Citās valodās
* Carolus (latīņu)
* Charles (Šarls, franču)
* Charles (Čārlzs, angļu)
* Karl, Carl (Karls, vācu, dāņu, norvēģu, zviedru)
* Carlo (Karlo, itāļu)
* Carlos (Karloss, spāņu)
* Kaarel (Kārels, igauņu)
* Karol (Karols, poļu)
* Karel (Karels, čehu)
* Carlus, Séarlas (īru)
* Károly (ungāru)
* Карл (krievu)

## Saīsinātie vārdi
* Chaz, Chad, Chip, Chuck, Charlie (angļu)
* Kalle (igauņu, zviedru)
* Carlito, Carlitos (spāņu)

## Sieviešu vārdu formas
* Karla
* Karlīne, Karolīne
* Šarlote
 
## Cilvēki ar šādu vārdu

## Atsauces
Gidons Krēmers

**Gidons Krēmers** (dzimis  Rīgā) ir viens no slavenākajiem Latvijas un Vācijas vijolniekiem un diriģentiem, jauniešu kamerorķestra *[[Kremerata Baltica]]* dibinātājs un vadītājs.

## Dzīvesgājums
Dzimis 1947. gadā Rīgā vijolnieka Markusa Krēmera (1898—1981) un viņa sievas Mariannas, dzimušas Brikneres (1922—2011), ģimenē. Tēvs Otrā pasaules kara laikā bija piedzīvojis holokaustu, tomēr viņam izdevās izdzīvot, divus gadus slēpjoties kādā pagrabā Rīgā. 
Gidons Krēmers jau četru gadu vecumā sāka apgūt vijoļspēli. Mācījās Emīla Dārziņa mūzikas skolā pie Voldemāra Stūrestepa, 16 gadu vecumā ieguva pirmo mūzikas godalgu.  
1965. gadā uzsāka studijas Maskavas konservatorijā pie Dāvida Oistraha, uzvarēja Dženovas Paganīni vijolnieku konkursā (1969) un Maskavas Starptautiskajā Čaikovska konkursā (1970). Piedalījās Zalcburgas festivālā kamerorķestra *Il Vitalino raddoppiato* sastāvā (1976).

1980. gadā viņam atļāva no PSRS emigrēt uz Vāciju, kur viņš nodibināja kamermūzikas festivālu Lokenhausā (1981), kas no 1992. gada saucas *Kremerata Musica*. Viņa vadībā ir dibināts Baltijas valstu jauniešu stīgu orķetris *[[Kremerata Baltica]]* (1997). Bāzeles festivāla *Les muséiques* mākslinieciskais vadītājs (2002). Ieskaņojis vairāk kā 100 kompaktdisku. No 1989. līdz 2015. gada 14 reizes nominēts Grammy balvai dažādās kategorijās. 2001. gadā kopā ar *Kremerata Baltica* apbalvots ar Grammy balvu kategorijā "Labākais mazais ansamblis". Divas reizes saņēmis Latvijas Lielo Mūzikas balvu (1995, 2004).

## Privātā dzīve
Bija ​precējies ar vijolnieci Tatjanu Grindenko, pianisti Kseniju Knorri un pianisti Jeļenu Baškirovu. 
Meitas: Ailika Krēmere (no Ksenijas Knorres, 1977), Anastasija Krēmere (no Aleksandras Homasuridzes, 1993).

## Grāmatas
* 1993 *Kindheitssplitter* ("Bērnības drumslas")
* 1997 *Obertöne* ("Virstoņi")
* 2003 *Zwischen Welten* ("Starp pasaulēm")

## Mūzikas balvas
* 1967: Karalienes Elizabetes mūzikas konkurss (III vietas godalga, Brisele)
* 1969: Monreālas starptautiskais vijolnieku konkurss (II vietas godalga, Monreāla)
* 1969: Paganīni konkurss (I vietas godalga, Dženova)
* 1970: Starptautiskais Čaikovska konkurss (I vietas godalga, Maskava)
* 1982: Frankfurtes mūzikas balva
* 1996: *Rheingau Musikpreis*
* 1999: *Echo Klassik* un *Bremer Musikfest-Preis*
* 2001: *UNESCO Music Prize*
* 2001: Grammy balva (kopā ar *[[Kremerata Baltica]]*)
* 1995, 2004: Latvijas Lielā Mūzikas balva

## Atsauces

## Ārējās saites

* Gidona Krēmera mājaslapa
* ''Kremerata Baltica'' mājaslapa
* Gidons Krēmers kultura.lv
1919. gada Parīzes miera konference

[230px|thumb|"Lielais četrinieks" Parīzes miera konferences laikā (no kreisās uz labo, [Deivids Loids Džordžs, Vitorio Orlando, Žoržs Klemanso, Vudro Vilsons)]]
thumb|Viena no Parīzes miera konferences sesijām
**Parīzes miera konference** 1919. gadā bija Pirmā pasaules kara uzvarētājvalstu rīkota konference Parīzē ar mērķi noslēgt miera līgumus starp Sabiedrotajiem un sakautajām Centrālajām lielvalstīm. Konference sākās  Versaļas pilī un ar dažiem pārtraukumiem ilga līdz . Konferencē tika dibināta Tautu Savienība.

## Vēsture
Pirmajam pasaules karam beidzoties un noslēdzot pamieru ar Vāciju, uzvarētājvalstis Lielbritānija, Francija, ASV un Itālija sasauca Miera konferenci, lai vienotos par miera noteikumiem un lemtu par to, kāda būs pēckara Eiropa. Parīzes Miera konferencē nepiedalījās uzvarētās valstis. Pēckara miers, kam vajadzēja izbeigt visus karus, neiekļāva Vāciju un Krieviju, kurās abās kopā dzīvoja lielākā daļa Eiropas iedzīvotāju. Ar šo faktu vien pietiktu, lai Versaļas sistēma būtu lemta neveiksmei. Parīzes Miera konferences lēmumus apvienoja viena ideja — zaudētāju sodīšana. Par kara izraisītāju tika atzīta Vācija, Versaļas līgums bija uzvarētājvalstu diktāts tai.

## Līgumi
Versaļas sistēmas miera līgumi bija uzvarētājvalstu līgumi
* ar Vāciju (Versaļas līgums), ;
* ar Austriju (Sanžermēnas līgums), , Vācijai un Austrijai bija aizliegts apvienoties;
* ar Ungāriju (Trianonas līgums), 1920. gada 4. jūnijā, Ungārijai bija jāatdod Čehoslovākijai, Rumānijai un Serbu-horvātu-slovēņu karalistei lielākā daļa no savas teritorijas, 3,3 miljoni ungāru nonāca citās valstīs;
* ar Bulgāriju (Neijī līgums) , Bulgārijai atjaunoja 1914. gada robežas;
* ar Turciju (Sevras līgums), , kuru Turcijas Nacionālā sapulce neratificēja. 1923. gadā tika noslēgts Lozannas līgums, tajā Turcija ieguva tagadējās robežas un atsacījās no citām Osmāņu impērijas zemēm.

## Skatīt arī
* Latvijas delegācija Parīzes Miera konferencē
* Latvijas atzīšana ''de iure''

## Ārējās saites
Ludvigs Ernests

**Ludvigs Ernests** () (1718–1788) bija Volfenbītelas-Līneburgas princis un Vācu Svētās Romas impērijas feldmaršals, kas uz īsu brīdi 1741. gadā bija ievēlēts par Kurzemes un Zemgales hercogu.

## Dzīvesgājums
Dzimis 1718. gada 25. septembrī Volfenbītelā Braunšveigas-Lineburgas hercoga Ferdinanda Albrehta II un hercogienes Antuanetes Amālijas ģimenē kā ceturtais bērns. 1737. gadā komandēja Volfenbītelas pulku krievu-austriešu-turku karā (1735—1739) pret Osmaņu impēriju. 1740. gadā iestājās Nīderlandes apvienoto provinču dienestā kā ģenerālmajors.

Pēc hercoga Ernesta Johana Bīrona arestēšanas un izsūtīšanas 1741. gada 27. jūnijā Kurzemes landtāgs Ludvigu Ernestu ievēlēja par Kurzemes un Zemgales hercogu, taču pēc Elizabetes Petrovnas nākšanas pie varas viņu 6. decembrī apcietināja un ieslodzīja cietumā. 
1742. gadā viņš atgriezās Volfenbītelā un 1744. gadā kā feldmaršals vadīja Hābsburgu monarhijas armiju Otrajā Silēzijas karā (1744–1745), tika ievainots 1745. gada 30. septembrī kaujā pie Sūras (*Soor*), piedalījās kaujās pie Ruso (*Roucoux*) un Laufeldas (*Lauffeldt*). 
1749. gadā iestājās Nīderlandes karaspēkā kā feldmaršals, pēc Villema IV nāves iecelts par ģenerālkapteini un kopā ar savu brāli Kārli par mazgadīgā Villema V aizbildni. Pēc 1784. gada pārcālās uz dzīvi Āhenā, bet no 1786. gada dzīvoja Eizenahā un rakstīja memuārus.

Miris 1788. gada 12. maijā Eizenahā.

## Atsauces

## Ārējās saites
* Ludvigs Ernests, Lineburgas princis - Vēstures terminu skaidrojošā vārdnīca
*   Liudviks Arnosts,  Genealogics
Uvulārs līdzskanis

**Uvulāri** **[[Līdzskanis|līdzskaņi]]** tiek artikulēti ar mēles pakaļējo daļu pret vai ļoti tuvu ūkai, tas ir, vēl tālāk mutes dobumā, nekā velārie līdzskaņi. Uvulāri var būt nazālie līdzskaņi, slēdzeņi, berzeņi, trilli, kā arī spraudzeņi, kaut arī IPA nav speciāla simbola uvulāram spraudzenim un tā vietā lieto balsīga berzeņa simbolu. Atsevišķos gadījumos (dažās Āfrikas un Amerikas indiāņu valodās) var būt uvulāras afrikātas.

## Piemēri

Starptautiskajā fonētiskajā alfabētā iekļautie uvulārie līdzskaņi ir:

## Izplatība

Latviešu valodā, tāpat kā lielākajā daļā Eiropas valodu, nav uvulāro līdzskaņu, tāpat tie nav pazīstami Austrālijas un Okeānijas iezemiešu valodās. Toties uvulārie līdzskaņi bieži sastopami daudžās Āfrikas un Tuvo austrumu valodās, kā arī Amerikas indiāņu valodās. Kaukāzā un Ziemeļamerikas ziemeļrietumos gandrīz katrā valodā ir uvulāri slēdzeņi un berzeņi. Divi uvulāri R atrodami Eiropas ziemeļrietumos, kur tie ienākuši no franču valodas.

Aļaskas tlingitu valodā ir 10 uvulāru līdzskaņu: 

Ubihu valodā Kaukāzā ir 20 uvulāro līdzskaņu.

## Atsauces

## Skatīt arī
* Artikulācijas vieta
Uvulāri epiglotāls līdzskanis

**Uvulāri epiglotāls līdzskanis** ir dubultās artikulācijas līdzskanis, izrunājot vienlaicīgi uvulāru līdzskani un epiglotālu līdzskani.

Piemērs ir somāliešu valodas "uvulārais" eksplozīvais slēdzenis /q/, kas īstenībā ir nebalsīgs uvulāri epiglotāls eksplozīvs slēdzenis , kā  ‘dūmot’.

## Atsauces
Rūdolfs Kompfners

**Rūdolfs Kompfners** (*Rudolf Kompfner*; dzimis , miris ) bija austriešu arhitekts, vēlāk fiziķis un inženieris. Pazīstams kā skrejviļņa lampas izgudrotājs. Strādājis par arhitektu līdz 1941. gadam, interesējies par fiziku un elektroniku. Kara laikā piedalījies slepenā mikroviļņu lampu izstrādes projektā Birmingemas Universitātē. 1943. gadā ieteicis neparastu mikroviļņu ģenerēšanas principu bez tolaik pierastajiem kontūriem un rezonatoriem, pamatojoties uz elektronu kūļa un līdzās pa spirāli skrejoša elektromagnētiskā viļņa mijiedarbību. 1951. gadā viņam piešķirts fizikas doktora grāds Oksfordas Universitātē. 1973. gadā saņēmis IEEE (Elektrības un elektronikas inženieru institūta) Goda medaļu, bet 1974. gadā - Nacionālo Zinātnes medaļu.

## Atsauces
Āzijas GP2

**Āzijas GP2** ir starptautiskas atklāto riteņu autosacīkstes. Tās ir GP2 sacīkšu Āzijas versija. Lai sekmētu motorsporta izaugsmi Āzijā, katrā komandā ir jābūt vismaz vienam pilotam no Āzijas (lai mazinātu domstarpības, Āzijas valstu sarakstā iekļautas arī Krievija un Turcija), turklāt, visas sacensības notiks Āzijas valstīs. Dažas no tām notiks vienā nedēļas nogalē ar F1. Par šīs sacīkšu sērijas izveidi oficiāli tika paziņots 2007. gada Monako GP nedēļas nogales laikā.

2011. gada sezona bija pēdējā Āzijas GP2 sezona.

## Āzijas GP2 čempioni
Roldans Rodrigess

**Roldans Rodrigess Iglesiass** (; dzimis , Valjadolidā, Spānijā) ir spāņu autobraucējs. Viņš ir GP2 un Āzijas GP2 pilots, kā arī bijušais Formula 1 testpilots.

Roldans piedalījās spāņu Formula Junior 1600 2002. gadā, bet 2003. gadā debitēja Spānijas F3, kur palika četras sezonas, pamazām uzlabojot sniegumu, 2006. gadā kļūstot par vicečempionu, zaudējot tikai Rikardo Risati. 2004. gadā viņš brauca ne tikai F3, bet arī Nissan World Series, kur deviņu sacīkšu laikā izcīnīja divus punktus. Rodrigess piedalījās Minardi testos 2005. gadā un tas viņam palīdzēja iegūt vietu Eiropas F3000 sacīkstēs, Minardi komandā, gadu vēlāk. Tomēr tas, ka Red Bull nopirka Minardi F1 komandu un to sāka izmantot savas jauniešu programmas attīstīšanai liedza spānim cerēt uz pāreju uz augstāko atklāto riteņu klasi. Tā vietā Džankarlo Minardi palīdzēja Rodrigesam nokļūt Minardi Piquet Sports GP2 komandā uz 2007. gadu. 2008. gadā, dažas dienas pirms sezonas sākuma, Rodrigess iekļuva FMS International komandā GP2 čempionātā. Viņš aizvieto Endiju Suseku, par ko pēdējais sūdzējās, jo viņam bija līgums.

## Ārējās saites
* Oficiālā mājaslapa ,
Zinātnieks

**Zinātnieks** (dažreiz saukts arī par **pētnieku**) ir cilvēks, kurš ir akadēmiski izglītots lietpratējs kādā no zinātnes nozarēm. Zinātnieki parasti veic pētījumus, analizē dažādus procesus, veic atklājumus, eksperimentē.

## Zinātnieku tipi

* Arheologs
* Astronoms
* Biologs
* Datorzinātnieks
* Filozofs
* Fiziķis
* Ģeologs
* Ķīmiķis
* Matemātiķis
* Medicīnas zinātnieks
* Pārtikas zinātnieks
* Psihologs
* Sociālais zinātnieks
* Tehnoloģiju zinātnieks


## Ārējās saites
Kartogrāfija

**Kartogrāfija** ir zinātne un joma, kas pēta un izstrādā metodes Zemes virsmas attēlošanai ar abstraktiem simboliem. Karšu veidošanas tehnika ir pietiekami specifiska lai to varētu uzskatīt par atsevišķu nozari, kas pāraug zinātnē.

Lai varētu izveidot pēc iespējas plaši lietojamas kartes, kartogrāfiem jāapgūst kognitīvā psiholoģija un ergonomika, iegūstot izpratni par to, kādi simboli ataino informāciju pēc iespējas efektīvā veidā. Jāapgūst arī ģeodēzija un ļoti labā līmenī — matemātika. Pēdējais saistīts ar to, ka Zemei nav precīza lodveida forma un nevienmērīgās Zemes virsmas pēc iespējas precīzs atainojums divu dimensiju kartēs prasa augsta līmeņa matemātisko domāšanu.

Kartēs var parādīt jebkāda veida ģeogrāfisko informāciju. Pirmās kartes tika izgatavotas jau aptuveni pirms 8 tūkstošiem gadu. Tās zīmēja jau pirms rakstības izgudrošanas. Senākā zināmā karte ir atklāta senajā Turcijas pilsētā Čatalhejikā, kas veidota kā sienas gleznojums.

Līdz mūsdienām ir saglabājušās arī kartes no Mezopotāmijas un Senās Ēģiptes — uz papirusa.Lielo ģeogrāfisko atklājumu laikā 15.—17. gadsimtā izgudroja jaunus navigācijas instrumentus — teleskopu, kompasu un sekstantu, kas ļāva daudz precīzāk noteikt atrašanās vietu un izveidot diezgan precīzas jaunatklāto teritoriju kartes. No šiem laikiem līdz mūsdienām ir saglabājušās aptuveni 1100 dažādas kartes.
A7V

**A7V** bija pirmais vācu tanks. Tas arī bija vienīgais vācu Pirmā pasaules kara laika tanks, kurš tika izmantots kaujās. 1917. gada decembrī tika pasūtīti 100 tanki izgatavošanai Līdz 1918. gada pavasarim, taču izgatavoja tikai 20. Tos izmantoja no 1918. gada marta līdz tā paša gada oktobrim. Pēc kara atlikušos tankus lika iznīcināt. Līdz mūsdienām ir saglabājies tikai viens oriģināls *A7V* eksemplārs, tas apskatāms Brisbenas muzejā Austrālijā. Tas ir tanks ar segvārdu *"Mephisto"*.

## Dizains

Spēkrata izmēri bija grandiozi - tā garums bija vairāk nekā 7 metri, platums un augstums vairāk nekā 3 metri. Lai gan divi *[[Mercedes-Benz Group|Daimler]]* 100 zs dzinēji vairāk nekā 30 tonnas smago tanku uz līdzena ceļa padarīja aptuveni tikpat ātru kā citus tā laika smagos tankus, taču tā pārvietošanās spējas bezceļos bija ārkārtīgi vājas. Uz līdzena ceļa tas varēja sasniegt pat 15 km/h lielu ātrumu. Tos būvēja uz austriešu *Holt* traktoru šasijām, un bija paredzēts tanka platformas izmantot arī bruņu transportieru izgatavošanā.

A7V bija arī ļoti nestabils lielā augstuma dēļ. Tas bieži izraisīja bīstamas situācijas, kad tanks draudēja apgāzties. Vadītāja vieta bija speciālā paaugstinājumā pa vidu, tādēļ redzamība bieži bija apgrūtināta.

Apkalpē ietilpa 6 ložmetējnieki, 6 munīcijas lādētāji, divi artilēristi un divi virsnieki. Virsnieki pildīja vienlaicīgi šofera, komandiera un mehāniķa pienākumus.

Bruņojums sastāvēja no sešiem *Maxim 08/15 * 7.92 mm ložmetējiem un viena lielgabala. Daļai kaujas mašīnu uzstādīja beļģu *Maxim Nordenfeld *, daļai krievu * Sokol L/26* 57 mm lielgabalus.

## Dalība kaujās
Pirmo reizi A7V tankus izmantoja kaujā 1918. gada 21. martā San Kventinā. Pieciem tankiem bija paredzēts piedalīties uzbrukumā, taču viens no tiem sabojājās vēl tikai dodoties uz izejas pozīcijām. Agri no rīta sākās uzbrukums un drīz viens no tankiem iesprūda. Vēl nedaudz vēlāk sabojājās arī trešais no palikušajiem tankiem. Pēdējie divi, vēl darba kārtībā esošie tanki, turpināja uzbrukumu un iznīcināja vairākus pretinieka ugunspunktus.

Pirmā reize, kad A7V piedalījās tanku kaujā bija 1918. gada 24. aprīlī. Trīs A7V stājās pretim trim britu Mark IV smagajiem tankiem - diviem, bruņotiem tikai ar ložmetējiem, vienam ar lielgabalu. Ar ložmetējiem bruņotie tanki drīz atkāpās, jo tos sašāva, kamēr ar lielgabalu bruņotais tanks, kopā izšaujot trīs reizes, iznīcināja vienu no A7V. Pārējie divi atkāpās.

Kara laikā pilnīgi visi izgatavotie A7V tika izmantoti. Divi no tiem apgāzās manevrējot pār grāvjiem, vairākiem bija dzinēja defekti. Trīs tankus saņēma gūstā sabiedrotie. Viens no tiem bija nelietojams un to sagrieza, otru izmantoja šaušanas izmēģinājumiem, trešo pārveda uz Austrāliju.

## Ārējās saites

* Landships.Freeservers.com
* Achtung Panzer!
Hamburgas baznīcas arhibīskapu darbi

**"Hamburgas baznīcas arhibīskapu darbi"** () ir Ādama no Brēmenes no 1075. līdz 1081. gadam sarakstīta hronika. Darbs sastāv no piecām daļām:
* *Liber I*;
* *Liber II*;
* *Liber III*;
* "Ziemeļu salu apraksts" (*Descriptio insularum aquilonis*);
* *M. Adami epilogus ad liemarum episcopum*.

Kā avoti izmantotas iepriekš sarakstītās viduslaiku hronikas. Īpaši daudz aizguvumu no Rimberta "Svētā Anskara dzīves". Izmantoti arī arhibīskapijas arhīva dokumenti, kas ļauj pieņemt, ka autors bijis arī bibliotekārs un arhivārs. Savā darbā Ādams no Brēmenes balstījies arī uz mutvārdu tradīciju un laikabiedru liecībām.

Darbā atrodamās ziņas par Austrumbaltijas tautām pamatā balstās tieši uz mutvārdu tradīciju, kas satur daudz teiksmainu un neticamu nostāstu. Aprakstot skandināvu cīņas ar kuršiem autors pārrakstījis Rimberta sniegtās ziņas. Labākā Ādama no Brēmenes hronikas publikācija ir B.Šmeidlera 1917. gada izdevums. Fragments, kas stāsta par kuršiem un kāda dāņu tirgotāja uzceltu baznīcu kursā ir publicēts "Latvijas vēstures avoti. 2.sēj.: Senās Latvijas vēstures avoti. 1.burtnīca. Red. Švābe, A. Latvijas Vēstures institūta apgāds, Rīga, 1937. 12.lpp. Nr.16".

## Ārējās saites
* Dunsdorfs, E. Senie stāsti: Latvijas vēstures lasāmgrāmata. Melburna: Austrālijas Latvietis, 1955., 21.lpp. — hronikas fragmenta tulkojums latviešu valodā
* Pilns ''Gesta Hammaburgensis ecclesiae pontificum'' teksts
Uvulārs nazāls līdzskanis

**Uvulārs nazāls līdzskanis** sastopams nedaudzās mutvārdu valodās. Starptautiskā fonētiskā alfabēta simbols šai skaņai ir , attiecīgais X-SAMPA simbols ir N\.

## Raksturojums

Uvulāra nazāla līdzskaņa raksturojums:

* Pēc artikulācijas veida tas ir slēdzenis; balss traktā tiek noslēgta gaisa plūsma. 
* Pēc artikulācijas vietas tas ir uvulārs līdzskanis; tiek artikulēts ar mēles pakaļējo daļu pret vai tuvu ūkai. 
* Pēc fonācijas tas ir balsīgs; artikulācijas laikā balss saites vibrē. 
* Tas ir nazāls līdzskanis; gaiss plūst caur degunu.
* Tas ir centrāls līdzskanis; gaiss plūst pāri mēles vidum, nevis tās malām.
* Pēc gaisa plūsmas mehānisma tas ir ekspiratorisks; gaisa plūsma tiek virzīta uz āru ar plaušu palīdzību.

## Piemēri
[200px|thumbnail|Uvulārs nazāls līdzskanis [japāņu valodas vārdā 日本 (*[[Japāna]]*).]]

## Atveidošana latviešu valodā

Latviešu valodā uvulārs nazāls līdzskanis visos gadījumos atveidojams ar burtu "**n**".

## Atsauces
Fonētika

**Fonētika** (no grieķu vārda φωνή - *"skaņa"* vai *"balss"*) ir zinātnes nozare, kas pēta cilvēka runas skaņas. Tā nodarbojas ar runāto skaņu fizikālajiem raksturlielumiem, to **radīšanas** fizioloģiju, klausītāja **uztveri** un neirofizioloģisko **izpratni**. Salīdzinājumam fonoloģija, kas ir nepieciešama pilnīgai fonētikas izpratnei, pēta ***valodai specifiskas*** skaņu *sistēmas* un skaņu *modeļus*, kas piemīt atsevišķām mutvārdu valodām. Kaut arī fonoloģija stingri bāzējas fonētikā, tā tomēr ir atsevišķa valodniecības nozare, kas nodarbojas ar psiholoģiski reālām, abstraktām skaņu vienībām (fonēmām) un to individuālajām fizikālajām īpašībām, kas nodrošina saprotamu atšķirību starp šīm skaņām, kā arī saprotamu atšķirību starp šādu skaņu grupām. Fonētika nodarbojas ar reāli izrunātu skaņu fiziskajiem raksturojumiem, nevis ar kontekstiem, kādos šīs skaņas tiek lietotas valodās vai veidiem, kādos šie fiziskie raksturojumi var mainīties atkarībā no konteksta. (Šī pēdējā parādība ir fonoloģijas pētījumu subjekts: šie skaņu varianti, kuri mainās atkarībā no valodai specifiskām situācijām, fonoloģijā tiek saukti par alofoniem.)

Fonētikai ir trīs galvenie atzari:
* Artikulatīvā fonētika: pēta muskuļu kontrolētas balss trakta dažādu apgabalu mainīgās formas, balss saites, kā arī lūpu, mēles, zobu un citu artikulētāju vai runas orgānu pozīcijas un mijiedarbību runas laikā.
* Akustiskā fonētika: nodarbojas ar skaņu viļņiem un kā tos uztver cilvēka auss.
* Auditīvā fonētika: nodarbojas ar runas izpratni, respektīvi, kā smadzenes saprot skaņu, kad to ir saņēmušas.

Starptautiskā fonētiskā asociācija ir atzinusi par atšķirīgām no fonētikas viedokļa vairāk kā simts skaņas un transkribējusi tās Starptautiskajā fonētiskajā alfabētā.

Fonētika tika pētīta jau 2500 gadu tālā senatnē senajā Indijā, kur Pārnini 5.gs p.m.ē. uzskaitīja līdzskaņu artikulācijas vietas un veidus savā traktātā par Sanskritu. Lielākā daļa Indijas rakstību šodien organizē savus līdzskaņus pēc Pārnini klasifikācijas.

## Ārējās saites un atsauces
* Fonētikas zinātņu starptautiskā biedrība (ISPhS)
* Fonētikas mazā enciklopēdija (pdf)
* Valodas skaņas un skaņu modeļi U Penn
* UCLA laboratorijas dati
* UCLA Fonētikas laboratorijas arhīvs
* Elektroglotogrāfija un balss kvalitāte (elektroglotogrāfija, fonācija, u.c.)
* single sound per symbol phonetic writing system(vienkārši fonētiski simboli angļu valodai)
* IPA rokasgrāmata
* IPA-SAM fonētiskie fonti  
* Runas analīzes rokasgrāmata
* MRI videomateriāli par skaņu artikulēšanu
* Iesācēja kurss fonētikā ar vingrinājumiem 
* Praat - fonētiskās analīzes programma
Kohēzija

[thumb|200px|[dzīvsudrabs|Dzīvsudraba piliens turas kopā kohēzijas dēļ]]
**Kohēzija** (no  — 'saistīts') ir divu kontaktā esošu ķīmiski vienādu cietvielu vai šķidrumu saskarvirsmu saistīšanās, ko rada molekulārie spēki. Piemēram, ūdenim ir samērā liela kohēzija starpmolekulāro ūdeņraža saišu dēļ. Kohēzijas un adhēzijas parādības ir kapilārā efekta pamatā. Cietu vielu kohēzija ir būtiski lielāka nekā šķidrumu kohēzija.

## Skatīt arī
* Adhēzija

## Ārējās saites